Kaņieris - Vikipēdija

# Kaņieris

### Vikipēdijas raksts

Kaņieris
Koordinātes: | 57°01'Z 23°28'A
Platība: | 11,28 km2
Maks. garums: | 5,2 km
Vid. dziļums: | 0,6 m
Maks. dziļums: | 1,8 m
Tilpums: | 0,0067 km3
Augstums vjl.: | 2,1 m
Izteka: | Starpiņupīte
Sateces baseins: | 330 km2
Sateces baseina valstis: | Latvija
Salas: | 14
Apdz. vietas krastos: | Lapmežciems Ragaciems Antiņciems

Kaņieris - ezers Tukuma rajona Lapmežciema pagastā, neliela ezera daļa atrodas arī Smārdes pagastā.

Lagūnas tipa ezers, stipri aizaudzis. Krasti zemi, ar senāka jūras baseina terasēm. Gultne klāta ar dolomīta šķembām, dūņām. Lielākā pieteka - Slocene. Sākotnēji ezers piederēja Lielupes baseinam, pa tagadējo Vecsloceni pie Slokas ieplūstot Lielupē. 1905. gadā izrakta aptuveni 1 km garā Starpiņupīte, kas savieno ezeru ar Rīgas jūras līci. 14 salas ar kopējo platību - 15,9 ha, tai skaitā 5 mākslīgi veidotas salas ūdensputnu ligzdošanas veicināšanai.

Putniem ļoti nozīmīga vieta, tiek aizsargāta jau no 1964. gada. Iekļauts Ķemeru nacionālajā parkā, arī Ķemeru kūrorta sanitārās aizsardzības 1. zonā. Rietumu daļa - Slocenes grīvas rajons - dabas rezervāta zona. Laivu noma Andersalā, dabas taka dienvidrietumu daļā. Dienvidrietumu krastā Kaņiera pilskalns - viens no jūrai tuvākajiem pilskalniem Latvijā.

### [izmainīt šo sadaļu] Ezera līmeņa maiņas

Ezera ūdens līmenis vairākkārt mainīts. XX gadsimta sākumā bija 2 - 2,3 m vjl., pēc tam vairākkārt tika pazemināts, 1940to sākumā - pacelts. 1945-1965. gados bija aptuveni 1,3 metrus virs jūras līmeņa - šajā laikā ezers bija sadalījies vairākās mazās lāmās. Šajā laikā ezera paliene pārpurvojās. 1965. gadā uz notekas - Starpiņupītes - tika uzbūvēta divu slūžu sistēma. Pēc kārtas atverot šīs slūžas, tika nodrošināta caurceļojošo ūdens organismu kustība starp jūru un ezera baseinu. 2006. gada nogalē slūžas atjaunotas un automatizētas.

### [izmainīt šo sadaļu] Ieteicam apmeklēt

- Latvijas lielākie ezeri

## [izmainīt šo sadaļu] Ārējās saites

- www.ezeri.lv datu bāze

Saturs iegūts no "http://lv.wikipedia.org../../../k/a/%C5%86/Ka%C5%86ieris.html"

Kategorija: Tukuma rajona ezeri

##### Views

- Raksts
- Diskusija
- Pašreizējā versija

##### Meklēt